બાકરોલના લીમડી ચોક વિસ્તારમાં મલેક અને પઠાણ કોમના જૂથ વચ્ચે અથડામણ શરૂ થઈ ગઈ હતી. સાંજના સાડા સાત વાગ્યાની આજુબાજુના અરસામાં શરૂ થઈ ગયેલી આ જૂથ અથડામણમાં બંને પક્ષે લોખંડની પાઈપોથી સામસામે મારામારી અને ત્યારબાદ બંને પક્ષે ભારે પથ્થરમારો શરૂ થઈ જતાં સમગ્ર ગામમાં દહેશતની લાગણી વ્યાપી જવા પામી હતી. અથડામણમાં પાંચેક બાઇક તેમ જ ગાડીઓની તોડફોડ પણ કરાઈ હતી. આ જૂથ અથડામણમાં અફઝલમિયા નામના યુવકને માથામાં લોખંડની પાઇપના ઘા વાગતા તેને ગંભીર હાલતમાં કરમસદ ખસેડાયો હતો. જ્યાં તેનું મોત નિપજ્યું હતું.ગામમાં એલસીબી, એસઓજી સહિત અન્ય પોલીસમથકના સ્ટાફનો બંદોબસ્ત તૈનાત કરાયો હતો.